ddrg/super_eurlex huggingface dataset:
DA Den Europæiske Unions Tidende L 230/20

KOMMISSIONENS GENNEMFØRELSESFORORDNING (EU) 2016/1415

af 24. august 2016

om registrering af en betegnelse i registret over garanterede traditionelle specialiteter (Tepertős pogácsa (GTS))

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 26 og artikel 52, stk. 2, og

ud fra følgende betragtninger:

(1) I overensstemmelse med artikel 26 i forordning (EU) nr. 1151/2012 har Ungarn indgivet betegnelsen »Tepertős pogácsa« med henblik på registrering med betegnelsesforbehold i det register over garanterede traditionelle specialiteter, der er omhandlet i artikel 22 i forordning (EU) nr. 1151/2012.

(2) Betegnelsen »Tepertős pogácsa« er tidligere registreret (2) uden betegnelsesforbehold, jf. artikel 58, stk. 1, i forordning (EU) nr. 1151/2012, som en garanteret traditionel specialitet.

(3) Ansøgningen om registrering af betegnelsen »Tepertős pogácsa« er blevet undersøgt af Kommissionen og efterfølgende offentliggjort i Den Europæiske Unions Tidende (3).

(4) Da Kommissionen ikke har modtaget indsigelser, jf. artikel 51 i forordning (EU) nr. 1151/2012, bør betegnelsen »Tepertős pogácsa« registreres med beskyttet betegnelsesforbehold —

VEDTAGET DENNE FORORDNING:

Artikel 1

Betegnelsen »Tepertős pogácsa« (GTS) registreres hermed med betegnelsesforbehold.

Varespecifikationen for den garanterede traditionelle specialitet »Tepertős pogácsa« anses for at være specifikationen, jf. artikel 19 i forordning (EU) nr. 1151/2012, for den garanterede traditionelle specialitet »Tepertős pogácsa«, som beskyttes med betegnelsesforbehold.

Betegnelsen i stk. 1 henviser til et produkt i kategori 2.3. Brød, wienerbrød, kager, kiks og andet bagværk samt konfekturevarer i bilag XI til Kommissionens gennemførelsesforordning (EU) nr. 668/2014 (4).

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 24. august 2016. På Kommissionens vegne Jean-Claude JUNCKER Formand

(1) EUT L 343 af 14.12.2012, s. 1.

(2) Kommissionens forordning (EU) nr. 1144/2013 af 13. november 2013 om registrering af en betegnelse i registret over garanterede traditionelle specialiteter (Tepertős pogácsa (GTS)) (EUT L 303 af 14.11.2013, s. 17).

(3) EUT C 94 af 10.3.2016, s. 8.

(4) Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).
(7)

Som opfølgning på en ansøgning, som British Specialist Nutrition Association Ltd indgav i henhold til artikel 13, stk. 5, i forordning (EF) nr. 1924/2006, skulle autoriteten afgive udtalelse om en sundhedsanprisning vedrørende kulhydratopløsninger og vedligeholdelse af den fysiske præstationsevne under udholdenhedstræning (spørgsmål nr. EFSA-Q-2014-00058 (3)). Den af ansøgeren foreslåede anprisning havde følgende ordlyd: »Kulhydratopløsninger bidrager til at opretholde præstationsevnen under længerevarende udholdenhedstræning«. Efter anmodning fra autoriteten præciserede ansøgeren, at den fødevare, der er omfattet af denne anprisning, vedrører kulhydratløsninger, som ikke indeholder elektrolytter, og at kulhydratopløsninger for så vidt angår den anpriste virkning bør sammenlignes med vand eller vand-elektrolytopløsninger.
(2)

For at benchmarks kan udfylde deres økonomiske rolle, kræves det, at de er repræsentative for den underliggende markedsmæssige eller økonomiske realitet, som de afspejler. Såfremt et benchmark ikke længere er repræsentativt for et underliggende marked, eksempelvis interbankrenter, er der risiko for negative virkninger for bl.a. markedets integritet og finansieringen af husholdninger (lån, herunder realkreditlån) og virksomheder i Unionen.
(6)

Kommissionen mener, at importørerne var bekendt med eller burde have været bekendt med de eksporterende producenters dumpingpraksis. Tilstrækkelige umiddelbare beviser vedrørende dette var indeholdt i klagen, og det blev fremhævet i meddelelsen om indledning af denne procedure (3). I den ikke-fortrolige version af klagen anslås det, at dumpingmargenerne er på mellem 28 % og 73 % for importen fra Kina. I klagen fremlagde klageren tilstrækkelige beviser, hvori kinesiske eksporterende producenters dumpingpraksis beskrives, og hvor de umiddelbare beviser ikke kunne eller burde have været ignoreret af importørerne. I klagen fremlagde klageren navnlig dokumentation for sammenligningen mellem den normale værdi, der var fastsat på grundlag af priser, som var indberettet i den endelige rapport til United States International Trade Commission (for perioden juli 2014 til juni 2015) med eksportpriser, der var baseret på den kvartalsvise gennemsnitlige enhedsværdi for importen af tykke plader fra Kina med de relevante KN-koder, som anført i oplysninger fra Eurostat. I klagen fremlagde klageren desuden også umiddelbare beviser for den faldende tendens i importpriserne for Kina. Den gennemsnitlige salgspris for importen fra Kina til Unionen faldt med 25 % mellem 2012 og perioden oktober 2014 — september 2015. I anmodningen om registrering blev de gennemsnitlige importpriser fra Kina i undersøgelsesperioden (2015) sammenlignet med priserne for 2012, og det viste et fald på cirka 30 %. Endeligt er der i klagen tilstrækkelige umiddelbare beviser for, at der forvoldes skade. På grundlag af alle de oplysninger, der var indeholdt i den ikke-fortrolige version af klagen, men også i betragtning af omfanget af den dumping, der muligvis finder sted, og at de oplysninger, som var tilgængelige for klagerne, også var offentligt tilgængelige, er det rimeligt at fastslå ud fra de umiddelbare beviser, der var tilgængelige for Kommissionen, at importørerne var klar over, eller burde have været klar over den påståede eller konstaterede dumping og skade.
En vare (en såkaldt »tonerkassette«) bestående af en rektangulær plastbeholder, der måler ca. 11 × 11 × 7 cm og er fyldt med toner. Udvendigt er kassetten udstyret med kædehjul, der er specielt konstrueret til brug sammen med visse mekaniske dele af en specifik printer. Indvendigt er kassetten udstyret med en drejemekanisme, der arbejder sammen med kædehjulene. Når tonerkassetten monteres i en printer, sørger rotationen for, at toneren ikke klumper. Kassetten kan frigive toner via elektrostatisk tiltrækning.

8443 99 90
(6)

Det er vigtigt, at Kommissionen fuldt ud anerkender det relevante arbejde, der allerede er udført på internationalt plan med hensyn til identificeringen af højrisikotredjelande, navnlig det arbejde, der er udført af Den Finansielle Aktionsgruppe (FATF). For at sikre det globale finansielle systems integritet er det yderst vigtigt, at listen over tredjelande, der fastlægges på EU-plan, om nødvendigt nøje afstemmes med de lister, der er vedtaget på internationalt plan. Ved hjælp af en samlet strategi på internationalt plan bidrager Unionen til styrkelsen af den finansielle integritet i hele verden og til en bedre beskyttelse af det internationale finansielle system mod højrisikolande. Formålet med en sådan samlet strategi er at sikre ensartede vilkår for forpligtede enheder samt at forhindre forstyrrelser i det internationale finansielle system.
En vare i form af uregelmæssige, flade, brune, hårde fragmenter (tykkelse ca. 2 mm) eller flager, fremstillet af (i vægtprocent): — fyrreharpiks (også kaldet tallolie eller kolofonium) ca. 58-69, — maleinsyreanhydrid ca. 1-4, — diverse fenoler ca. 11-24, — formaldehyd ca. 5,5-9, — pentaerytritol ca. 7-12. Varen er resultatet af en proces i flere trin, som indledes med, at kolofonium og maleinanhydrid omdannes til et kolofonium-addukt. Efter tilsætning af magnesiumoxid (som katalysator for de efterfølgende reaktioner), fenoler og formaldehyd dannes en polymeriseret harpiks. Endelig esterificeres harpiksens frie syregrupper efter tilsætning af pentaerytritol. Den omhandlede vare anvendes i den grafiske industri som klæbemiddel.

3909 40 00
(1)

I henhold til forordning (EU) nr. 575/2013 kan institutter anvende aktier eller konvertible obligationer, der indgår i et hovedindeks, som anerkendt sikkerhed. Et af anerkendelseskriterierne for sikkerhed er, at den bør være tilstrækkeligt likvid. For at kunne betragtes som hovedindeks med henblik på nævnte forordning bør aktieindeks derfor hovedsagelig bestå af aktier, der med rimelighed kan antages at kunne realiseres, når et institut har behov for at realisere dem. Dette bør være tilfældet, når mindst 90 % af elementerne i et indeks har et frit omløb på mindst 500 000 000 EUR eller, i mangel af oplysninger om frit omløb, en markedsværdi på mindst 1 000 000 000 EUR.
(3)

For aktier, der besiddes i institutter for kollektiv investering eller andre investeringer pakket som fonde, for hvilke gennemsigtighedsmetoden ikke kan anvendes, findes der i artikel 173, stk. 2, i Kommissionens gennemførelsesforordning (EU) 2015/35 (2) en metode til identifikation af det antal aktier, som blev købt før den 1. januar 2016, og derfor er det ikke nødvendigt at spore datoen for køb af de pågældende aktier. Den relevante købsdato, som skal identificeres og dokumenteres, bør være købsdatoen for de andele, der besiddes i de pågældende institutter for kollektiv investering eller andre investeringer pakket som fonde.
(7)

Forlængelsen af perioden for interventionsopkøb fra 30. september 2016 til 31. december 2016 er sammenfaldende med datoen for anvendelsen af Kommissionens delegerede forordning (EU) 2016/1238 (3) og Kommissionens gennemførelsesforordning (EU) 2016/1240 (4), som træder i stedet for Kommissionens forordning (EF) nr. 826/2008 (5) og Kommissionens forordning (EU) nr. 1272/2009 (6) fra 1. oktober 2016. Af hensyn til kontinuiteten og retssikkerheden er det hensigtsmæssigt at indføre en undtagelse, som indebærer, at forordning (EF) nr. 826/2008 fortsat finder anvendelse på ansøgninger om støtte til privat oplagring af skummetmælkspulver, der indgives i medfør af Kommissionens gennemførelsesforordning (EU) nr. 948/2014 (7), og at forordning (EU) nr. 1272/2009 fortsat finder anvendelse for tilbud eller bud, der er afgivet i henhold til nærværende forordning.
(17)

For at give dem fleksibilitet til at fordele støtten, alt efter hvad der kræves for at håndtere problemerne, bør medlemsstaterne have lov til at kumulere den med anden støtte, der finansieres af Den Europæiske Garantifond for Landbruget og Den Europæiske Landbrugsfond for Udvikling af Landdistrikterne.
(4)

Ved den seneste reform af vedtægten for tjenestemænd og ansættelsesvilkårene for de øvrige ansatte i Den Europæiske Union blev det understreget, at det var nødvendigt, at alle offentlige forvaltninger og alle deres ansatte gjorde en særlig indsats for at øge effektiviteten og tilpasse sig de ændrede økonomiske og arbejdsmarkedsmæssige forhold i Europa.
(7)

Det er derfor nødvendigt at fravige artikel 75, stk. 2, første afsnit, i forordning (EU) nr. 1306/2013 for at gøre det muligt at udbetale forskud på direkte betalinger, efter at de administrative kontroller, jf. artikel 28 og 29 i Kommissionens gennemførelsesforordning (EU) nr. 809/2014 (4), er blevet afsluttet. Det er dog yderst vigtigt, at en sådan fravigelse ikke forhindrer en forsvarlig økonomisk forvaltning og kravet om tilstrækkelig sikkerhed. De medlemsstater, der anvender denne fravigelse, er således ansvarlige for at træffe alle fornødne foranstaltninger for at sikre, at overbetalinger undgås, og at eventuelle uretmæssigt udbetalte beløb inddrives hurtigt og reelt. Hvis der gøres brug af fravigelsen, skal dette derudover fremgå af forvaltningserklæringen for regnskabsåret 2017, jf. artikel 7, stk. 3, litra b), i forordning (EU) nr. 1306/2013.
(4)

For at muliggøre grænseoverskridende søgninger og nøjagtige søgeresultater bør en officielt udpeget mekanisme anvende en unik identifikator for hver enkelt udsteder af værdipapirer, der er optaget til handel på et reguleret marked. Harmonisering af de unikke identifikatorer, der anvendes af de officielt udpegede mekanismer, bør sætte slutbrugerne i stand til lettere at identificere de udstedere, som slutbrugerne søger oplysninger om. I betragtning af integrationen af de finansielle markeder på internationalt plan bør de unikke identifikatorer, der skal anvendes af de officielt udpegede mekanismer, desuden accepteres internationalt, kunne tildeles til en hvilken som helst udsteder, være konsistente over tid, have begrænsede finansielle virkninger for udstedere og officielt udpegede mekanismer og tage hensyn til den fremtidige udvikling på dette område. Derfor bør de officielt udpegede mekanismer anvende identifikatorer for juridiske enheder som den unikke identifikator for udstedere af værdipapirer, der er optaget til handel på et reguleret marked.
(5)

Som opfølgning på en ansøgning, som Han-Asiabiotech GmbH indgav i henhold til artikel 14, stk. 1, litra a), i forordning (EF) nr. 1924/2006, skulle autoriteten afgive udtalelse om en sundhedsanprisning vedrørende Symbiosal® og sænkning af blodtrykket og reduktion af risikoen for hypertension (spørgsmål nr. EFSA-Q-2014-00366 (2)). Den af ansøgeren foreslåede anprisning havde følgende ordlyd: »Symbiosal har vist sig at mindske stigningen i blodtrykket, når det anvendes som erstatning for traditionelt bordsalt. Blodtryksstigning er en risikofaktor for så vidt angår forhøjet blodtryk (hypertension)«.
(4)

Ved konvertering af kreditratings for securitiseringspositioner bør der tages hensyn til kvantitative faktorer såsom misligholdelses- og tabsprocenter og de hidtidige resultater for de enkelte kreditratings samt kvalitative faktorer såsom spektret af transaktioner, metoder og ratingkategoriernes betydning. Det skal dog bemærkes, at securitiseringskreditratings dækker en bred vifte af transaktioner, som historisk set er blevet gennemført på ganske uensartet vis under finanskrisen i 2007-2009. Dertil kommer, at såvel ECAI'ernes metoder som Unionens reguleringsmæssige tilgang til securitisering undergår forandringer som følge af krisen, ligesom også securitiseringsrammerne er genstand for drøftelser på internationalt plan. For at tage hensyn til denne udvikling i regelsættet og til de uensartede resultater for securitiseringskreditratings samt for at undgå forstyrrelser af securitiseringsmarkedet er det nødvendigt at fremhæve de kvalitative aspekter af analysen af tilgængelige kvantitative data.
(8)

Den 29. marts 2016 meddelte Kommissionen Det Fælles Udvalg for ESA'erne om, at den agtede at godkende udkastet til gennemførelsesmæssige tekniske standarder med ændringer med henblik på at sikre balance mellem en solid forsigtighedsbaseret tilgang og behovet for at undgå yderligere koncentration i et kreditvurderingsmarked, der allerede er præget af en meget høj koncentration og domineres af tre store ECAI'er med en samlet markedsandel på omkring 90 %. Kommissionen fremhævede i sin meddelelse især behovet for at undgå, at der efter tre år for alle ECAI'er, der ikke har udstedt et tilstrækkeligt antal ratings, automatisk og uafhængigt af kvaliteten af deres ratings anvendes en mere konservativ konvertering, idet der er en risiko for, at en sådan tilgang ville resultere i reguleringsmæssige hindringer for adgang til markedet og ville underminere mindre/nyere ECAI'ers konkurrenceevne, blot fordi disse ikke udsteder så mange ratings som store, etablerede virksomheder. I sin formelle udtalelse af 12. maj 2016 bekræftede Det Fælles Udvalg for ESA'erne sin oprindelige holdning uden at forelægge nye gennemførelsesmæssige tekniske standarder ændret i overensstemmelse med de af Kommissionen foreslåede ændringer.
(214)

Indvirkningen af foranstaltningerne på de få andre parter i Unionen, der gav sig til kende, kan ikke anses for at være væsentlig. Intet i sagen viser, at den potentielle indvirkning på andre berørte parter end de, der gav sig til kende, kan opveje foranstaltningernes positive virkninger for EU-erhvervsgrenen. Slutbrugere og forbrugere forventes at få gavn af et fair, konkurrencedygtigt marked, herunder en lokal forsyningskilde, der er fuldt ud i stand til at efterkomme deres behov og anmodninger. Prisen vil fortsat have stor betydning, men på et fair grundlag.
(5)

Den Europæiske Fødevaresikkerhedsautoritet (»autoriteten«) konkluderede i sin udtalelse af 27. januar 2016 (3), at guanidineddikesyre i forbindelse med det påtænkte anvendelsesformål ikke har skadelige virkninger på dyrs eller menneskers sundhed eller på miljøet, og at stoffet anses for at være kilde til kreatin og derfor kan erstatte kreatin i foderet. Autoriteten anbefalede beskyttelsesforanstaltninger for at undgå, at stoffet inhaleres af brugerne. Autoriteten anførte, at øvre sikre indtagsniveauer blev udarbejdet ud fra den antagelse, at stoffet indeholder tilstrækkelige mængder af methyldonorer. Autoriteten vurderer ikke, at der er behov for særlige krav om overvågning efter markedsføringen. Den har også gennemgået den rapport om metoden til analyse af fodertilsætningsstoffet i foder, der blev forelagt af det ved forordning (EF) nr. 1831/2003 oprettede referencelaboratorium.
En artikel bestående af et gevindskaft med metrisk gevind, der er lavet af forzinket stål, og et hoved, der er lavet af plast. Gevindskaftet fremstilles ved valsning og har en længde på 23 mm og en diameter på 6 mm. Det runde hoved har en diameter på 14,5 mm og har ingen kærv eller fordybning til værktøj. Artiklen er beregnet til brug som en »stander/fod« til møbler (den kan dog også anvendes med andre genstande, der skal placeres på gulvet) og kan anvendes til at justere højden på den pågældende genstand efter behov ved at skrue gevindskaftet ind i genstanden. Se billede (*).

7318 15 90
En vare (et såkaldt »huskespil«) bestående af 20 kvadratiske kort af pap, der måler ca. 60 × 60 mm. Alle kort har samme design/billede på bagsiden og forskellige billeder på forsiden. Hvert kort kan parres med et andet kort (de to kort har samme billede på forsiden). Dette kortspil er egnet til 2-4 spillere. Se billedet (*).

9504 40 00
Et batteridrevet apparat (et såkaldt »videoinspektionskamera«) bestående af: — en kontrolenhed med joystick, registreringsanordning, slot til hukommelseskort og LCD-skærm med en skærmdiagonal på ca. 9 cm (3,5 tommer) — et fleksibelt elektrisk kabel med en længde på 3 m og en diameter på ca. 7 mm — et kamera — LED-belysning. Apparatet er primært beregnet til at blive brugt til teknisk inspektion af hulrum. Det er i stand til at optage og lagre videobilleder. Billederne kan ses i realtid. Se billedet (*).

8525 80 91
Et apparat, som består af en mekanisme til kontrol af pengesedler og seddelkasser (en såkaldt »seddelfordeler«), og som måler ca. 10 × 24 × 44 cm. Mekanismen til kontrol af pengesedler anvender optisk scanningsteknologi til at kontrollere pengesedlers ægthed ifølge en række foruddefinerede specifikationer. Pengesedler, som godkendes af kontrolmekanismen, overføres til en seddelkasse. Når denne seddelkasse er fyldt op (typisk efter 30 pengesedler), bliver pengesedlerne automatisk sorteret og fordelt til andre seddelkasser, som typisk kan indeholde op til 300 pengesedler. Apparatet anvendes f.eks. i spilleautomater, salgsautomater, parkeringsautomater, osv. ved betaling for den tjenesteydelse eller det produkt, som brugeren modtager. Apparatet er også i stand til at udbetale pengesedler. Apparatet er konstant i forbindelse med en såkaldt »styreenhed« (ikke forelagt sammen med nærværende vare), som styrer de foruddefinerede specifikationer for pengesedler og fordelingen af pengesedler til de forskellige seddelkasser. Se billede (*)

8472 90 70
3)

I betragtning af de risici, der er konstateret for jord og overflade- og grundvand, skal det af etiketter og eventuelle sikkerhedsdatablade til de godkendte produkter fremgå, at industriel eller erhvervsmæssig anvendelse skal foregå inden for et begrænset område eller på et hårdt og uigennemtrængeligt underlag med inddæmning, og at nyligt behandlet træ efter behandlingen skal lagres overdækket eller på et hårdt og uigennemtrængeligt underlag — eller begge dele — for at forebygge direkte spild ned i jord eller vand, og at eventuelt spild fra produkter, der anvendes, skal opsamles til genbrug eller bortskaffelse.
(5)

Det fremgår af disse udtalelser, at biocidholdige produkter af produkttype 2 og 3, som indeholder calciummagnesiumoxid (brændt dolomitkalk), kan forventes at opfylde kravene i artikel 5 i direktiv 98/8/EF, forudsat at visse specifikationer og betingelser vedrørende deres anvendelse er opfyldt.
(3)

Vurderingen omfattede imidlertid en antiviral papirserviet imprægneret med citronsyre, der skulle markedsføres med anprisningen »dræber 99,9 % af forkølelses- og influenzavirus i papirservietten«. I henhold til artikel 1 i Kommissionens gennemførelsesafgørelse (EU) 2015/1985 (4) betragtes en sådan antiviral papirserviet som et biocidholdigt produkt henhørende under produkttype 2, som defineret i bilag V til forordning (EU) nr. 528/2012. Derfor bør denne godkendelse af citronsyre som et eksisterende aktivstof kun omfatte dets anvendelse i biocidholdige produkter af produkttype 2, desinfektionsmidler og algedræbende midler, som ikke er beregnet til direkte anvendelse på mennesker eller dyr.
(5)

Det fremgår af udtalelsen, at biocidholdige produkter af produkttype 13, som indeholder chlorcresol, kan forventes at opfylde kravene i artikel 5 i direktiv 98/8/EF, forudsat at visse specifikationer og betingelser vedrørende deres anvendelse er opfyldt.
Cyfluthrin

IUPAC-navn: (RS)-α-Cyan-4-fluor-3-phenoxybenzyl-(1RS, 3RS; 1RS, 3SR)-3-(2,2-dichlorvinyl)-2,2-dimethycyclopropancarboxylat EF-nr.: 269-855-7 CAS-nr.: 68359-37-5

955 g/kg (95,5 % w/w)

1. marts 2018

28. februar 2028

18
(2)

Der bør udarbejdes en liste over kriterier og faktorer, som skal indgå i de kompetente myndigheders og EIOPA's vurdering af, hvorvidt der eksisterer et sådant problem eller en sådan trussel, for at sikre en ensartet tilgang, samtidig med at det gøres muligt at træffe passende foranstaltninger, hvis uforudsete negative hændelser eller en uforudset negativ udvikling indtræder. Eksistensen af en »trussel«, som er en af forudsætningerne for intervention med henblik på de finansielle markeders eller råvaremarkeders ordnede funktion og integritet eller stabiliteten i det finansielle system, kræver en højere tærskel end eksistensen af et »væsentligt problem«, som er forudsætningen for intervention med henblik på investorbeskyttelse. Nødvendigheden af at vurdere alle kriterier og faktorer, der kan forekomme i en bestemt situation, bør imidlertid ikke forhindre, at de kompetente myndigheder og EIOPA udøver deres beføjelser til midlertidig intervention i tilfælde, hvor kun en enkelt af faktorerne eller et enkelt af kriterierne forårsager et sådant problem eller en sådan trussel.
(5)

I sin meddelelse om en europæisk dagsorden for migration (5) erkendte Kommissionen behovet for at udvikle strukturelle foranstaltninger vedrørende migration. Foranstaltninger til integration af migranter bør fremmes, herunder initiativer for at styrke sprogkundskaber og faglige kvalifikationer, og tiltag for at fremme anerkendelse af kvalifikationer og adgang til arbejdsmarkedet. Desuden fokuserer et af de vigtige områder i Rådets henstilling (EU) 2015/1184 (6) på at fjerne hindringer for deltagelse på arbejdsmarkedet og nedbringe beskæftigelsesgabet mellem dårligt stillede, herunder mellem EU-borgere og andre borgere. I denne forbindelse er der behov for detaljerede data om migranternes situation på arbejdsmarkedet for at give et pålideligt grundlag for beslutningstagningen —